
Όλα τα μέλη του Συλλόγου


ΘΕΜΑ: «Επιστρεπτέα προκαταβολή»
Κυρίες και κύριοι συνάδελφοι,
Δημοσιεύθηκαν στα ΦΕΚ 5303-5309/16-11-2021 τευχ. Β’, οι Κοινές Υπουργικές Αποφάσεις για την επιστροφή των χρημάτων που έλαβαν οι επιχειρήσεις με την μορφή επιστρεπτέας προκαταβολής. 
Συγκριμένα, τα παρακάτω ισχύουν για όλες τις επιστρεπτέες προκαταβολές από την 1 έως και την 7.
Για τις επιχειρήσεις με έναρξη εργασιών πριν από την 1/1/2019 , οι οποίες δεν άνοιξαν υποκατάστημα την περίοδο από 1/4/2019 έως και 31/12/2020 επιστρέφεται:
· Ποσοστό 25% της ενίσχυσης που έλαβαν, εφόσον είχαν πτώση τζίρου άνω του 70% το 2020 σε σύγκριση με το 2019 και παρουσίασαν ζημιές προ φόρων το 2020 στην φορολογική τους δήλωση.
· Ποσοστό 33,3% της ενίσχυσης που έλαβαν, εφόσον είχαν πτώση τζίρου τουλάχιστον από 30% έως και 70% το 2020 σε σύγκριση με το 2019 και παρουσίασαν ζημιές προ φόρων το 2020 στην φορολογική τους δήλωση.
· Ποσοστό 50% της ενίσχυσης που έλαβαν, οι υπόλοιπες επιχειρήσεις που δεν ανήκουν σε μία από τις δύο παραπάνω κατηγορίες.
Για τις επιχειρήσεις με έναρξη εργασιών μετά από την 1/1/2019 ή επιχειρήσεις οι οποίες άνοιξαν υποκατάστημα την περίοδο από 1/4/2019 έως και 31/12/2020 επιστρέφεται:
· Ποσοστό 25% της ενίσχυσης που έλαβαν εφόσον είχαν μείωση τζίρου άνω του 30% το 2020 σε σύγκριση με το 2019 και παρουσίασαν ζημιές προ φόρων το 2020 στην φορολογική τους δήλωση.
· Ποσοστό 33,3% της ενίσχυσης που έλαβαν για τις επιχειρήσεις που δεν εμπίπτουν στην παραπάνω κατηγορία.
Για όλα τα παραπάνω η βασική προϋπόθεση είναι να είχε διατηρηθεί το ίδιο επίπεδο προσωπικού όπως αυτό οριζόταν από κάθε απόφαση επιστρεπτέας προκαταβολής.
Ο έλεγχος  όλων των προϋποθέσεων, θα πραγματοποιηθεί αυτοματοποιημένα από την ΑΑΔΕ.
Οι δόσεις για το ποσό επιστροφής θα είναι εξήντα (60) και θα ξεκινούν από την 1/1/2022. To ποσό που θα επιστραφεί ΔΕΝ θα επιβαρυνθεί με επιτόκιο.
Για τις επιχειρήσεις οι οποίες θα επιλέξουν να πληρώσουν εφάπαξ όλο το ποσό της ενίσχυσης μέχρι τις 31/12/2021 θα υπάρχει επιπλέον έκπτωση 15%.
Τέλος, για τις επιχειρήσεις που έχουν έδρα ή υποκατάστημα στους Δήμους Μαντουδίου, Λίμνης, Αγίας Άννας και Ιστιαίας – Αιδηψού της Περιφερειακής Ενότητας Εύβοιας της Περιφέρειας Στερεάς Ελλάδας, οι οποίοι επλήγησαν από την πυρκαγιά της 3ης Αυγούστου 2021, το επιστρεπτέο ποσό, δεν επιστρέφεται.

